stanford-oval/wikipedia huggingface dataset:
צעקה (סדרת טלוויזיה)
רקע עלילתי

צעקה היא סדרה אנתולוגית המספרת על קבוצות של בני נוער שמוצאים את עצמם על הכוונת של רוצחים סדרתיים רעולי פנים בעיירות בהן הם מתגוררים.
שתי העונות הראשונות פורשות את סיפורה של נערה מתבגרת בשם אמה דובאל שמגלה שהיא קשורה לאירועים נוראיים שהתרחשו בעיירת לייקווד בעבר. בתור האובססיה המרכזית של רוצח סדרתי רעול פנים המכונה הרוצח מלייקווד, אמה מוצאת את עצמה במרכז הסכנה לצדם של בני משפחתה וחבריה, והיא יוצאת לגלות את התעלומות האפלות של העיירה ולחשוף את זהותו של הרוצח מלייקווד.
העונה השלישית מספרת את סיפורו של דיון אליוט, כוכב פוטבול מקומי באטלנטה, המעונה מאירועים טרגיים בעברו. לאחר שגוסטפייס מתחיל להשתמש בסודותיו האפלים נגדו במטרה לצאת במסע הרג, דיון מבין שהוא לא רק עומד לאבד את עתידו, אלא גם את חייהם של חבריו ובני משפחתו, שעלולים להפוך לקורבנותיו הפוטנציאליים של הרוצח הידוע לשמצה.
צוות השחקנים > ראשי

וילה פיצג'רלד (עונות 1-2) - אמה דובאל, תלמידת תיכון ממעמד הביניים ובתה של מגי דובאל.
בקס טיילור-קלאוס (עונות 1-2) - אודרי ג'נסן, יוצרת קולנוענית סרקסטית וחברתה הטובה ביותר של אמה.
ג'ון קרנה (עונות 1-2) - נוח פוסטר, חנון שנון וחכם בעל ידע רב בסרטי אימה ובכל הקשור אליהם.
אמדאוס סרפיני (עונות 1-2) - קירן וילקוקס, תלמיד חדש בתיכון לייקווד שעובר לחיות עם אביו והופך למושא אהבתה של אמה. מתגלה בסוף עונה 2 כרוצח אשר עזר לפייפר שו, הרוצחת מעונה 1,לרצוח את אמה דובאל.
קונור וייל (עונה 1 - ויל בלמונט, בן זוגה לשעבר של אמה, וחברו הטוב ביותר של ג'ייק פיצג'רלד.
קרלסון יאנג (עונות 1-2) - ברוק מדוקס, נערה יפה ועשירה אך מתוסבכת, וחברתה הטובה ביותר של אמה.
ג'ייסון ויילס (עונה 1) - קלארק הדסון, השריף לשעבר של לייקווד ואביו של קירן.
טרייסי מידנדורף (עונות 1-2) - מגי דובאל, אמה של אמה והפתלוגית הרפואית של המשטרה המקומית. בהמשך מתגלה ששמה האמיתי הוא דייזי.
קיאנה לדה (עונה 2) - זואי ווהן, תלמידת תיכון סמוך בעלת אישיות סוחפת שמסתירה סוד. ומושא אהבתו של נוח.
סנטיאגו סגורה (עונה 2) - גוסטבו "סטאבו" אקוזטה, תלמיד תיכון ובנו של שריף אקוזטה. אמן מיומן בעל עניין רב בסרטי אימה, רוצחים סדרתיים וספרי קומיקס.
ר. ג'יי. קיילר (עונה 3) - דיון אליוט, כוכב פוטבול מקומי ששב לקבוצת הפוטבול התיכונית שלו.
ג'סיקה סולה (עונה 3) - ליב, חברה בקבוצת העידוד המקומית ותלמידה מצטיינת.
קיקי פאלמר (עונה 3) - קים, אקטביסטית חברתית נועזת ויפהפייה בעלת אופי מרדני.
ג'ורג'יה וייהאם (עונה 3) - בת', הנערה הגותית ואמנית קעקועים מקומית
טייגה (עונה 3) - ג'מאל, אחיו החורג בעל הלב הגדול של דיון, אשר נאמן לו ללא סייג.
סי. ג'יי. וואלאס (עונה 3) - אמיר, ילד טוב שחי עם הורים קפדניים הדורשים ממנו להתרחק מבנות ולעבוד בעסק המשפחתי.
ג'וליאן יאו ג'ולייו (עונה 3) - מני, הומוסקסואל מוצהר והאדם החכם ביותר בחדר.
טיילר פוזי (עונה 3) - שיין, סוחר סמים שנשר בנערותו מהתיכון.
צוות השחקנים > משני

בריאן טג'ו (עונה 1) - ריילי מארה, ידידה של אמה שמתאהבת בנוח
מייק ווהן (עונות 1-2) - הרוצח מלייקווד (קול)
אמליה רוז בלייר (עונה 1; אורחת בעונה 2) - פייפר שו, פודקאסטרית העוסקת בסוגת הטרו קריים שמגיעה ללייקווד על מנת לחקור את הרציחות האחרונות. מתגלה כרוצחת בסוף עונה 1.
טום מאדן (עונות 1-2) - ג'ייק פיצג'רלד, בן זוגה של ברוק וחברו הטוב ביותר של ויל בלמונט.
בובי קמפו (עונות 1-2) - סת' ברנסון, מורה בתיכון לייקווד שמנהל קשר רומנטי חשאי ואסור עם ברוק.
בריאן באט (עונות 1-2) - ראש העיר קווין מדוקס, אביה של ברוק וראש עיריית לייקווד, שמסתיר סודות מהעיר על עסקאות לא חוקיות.
סוזי בייקון (עונה 1; אורחת בעונה 2) - רייצ'ל מורי, בת זוגה של אודרי, שנרצחת על ידי הרוצח מלייקווד במסווה של התאבדות בתלייה. רייצ'ל היא בעלת נטיות אובדניות.
סופינה בראון (עונה 1) - בלשית לוריין ברוק, בלשית שהוקצתה לחקירת הרצח של נינה פטרסון.
טום אוורט סקוט (אורח בעונה 1; עונה 2) - קווין דובאל, אביה המנוכר של אמה ובעלה לשעבר של מגי.
אנתוני רויוייבר (עונה 2) - שריף מיגל אקוזטה, שוטר בוטה, מנוסה שחוזר לבית ילדותו בלייקווד. מיגל הוא איש משפחה מסור, לפעמים קפדן, המגונן מאוד על בנו, סטאבו.
אוסטין הייסמית' (עונה 2) - קריסטן לאנג, מורה פסיכולוגית אידיאליסטית בתיכון לייקווד, שהופכת לאשת סוד ומנטורית עבור תלמידיה.
שון גרנדיו (עונה 2) - אלי הדסון, בן דודו של קירן; אשר לו מניעים נסתרים. בואו ללייקווד מביא עמו סודות על עברו של קירן שהוא קבר מזמן.
קרינה לוגו (עונה 2) - טינה הדסון, אמו של אלי והאפוטרופוסית החוקית של קירן.
מרי קתרין דיון (עונה 2) - האלי מאיירס, תלמידה מתיכון לייקווד ששונאת את אמה וחבריה.
מרי ג'יי בלייג' (עונה 3) - שרי אליוט, אמו של דיון.
דרו סטארקי (עונה 3) - הוקינס
צוות השחקנים > הופעות אורח מיוחדות

בלה ת'ורן (עונה 1) - נינה פטרסון, חברתן של אמה, ברוק וריילי ומלכת הכיתה הבלתי מעורערת של תיכון לייקווד, שנרצחת על ידי הרוצח מלייקווד בפרק פתיחת העונה הראשונה.
טוני טוד (עונה 3)
פריס ג'קסון (עונה 3)
אלכסנדר קלוורט שני פרקים
הפקה > פיתוח

ביוני 2012, דווח כי רשת "MTV" נמצאת בשלבי פיתוח מוקדמים של סדרת טלוויזיה שתשודר באופן שבועי המבוססת על סדרת סרטי "צעקה". באפריל 2013, "הוליווד ריפורטר" אישרה כי MTV נתנה אור ירוק לפקת פרק הפיילוט, במקביל לניהול משא ומתן עם וס קרייבן, יוצר הסרטים המקוריים, על בימוי הפרק. ביולי 2013, דווח שג'יי ביטי ודן דוורקין הצטרפו רשמית לפרויקט ושהשניים יכתבו את התסריט לפרק הפיילוט. באפריל 2014, דווח על ידי "TVLine" שהסדרה תופק על ידי ג'יל בלוטווגל. באוגוסט 2014, הסדרה הכריזה על צוות השחקנים שלה וכן על במאי הפרק הפיילוט, ג'יימי טראוויס. הסדרה התעתדה לעלות לשידור במקור במהלך שנת 2014, אך תאריך עלייתה לשידור נדחה לקיץ 2015.
תמונת קידום רשמית בה נחשפת המסכה אותה הרוצח יחבוש נחשפה בתחילת יוני 2015. בתחילה, קרייבן נתן את ברכתו לעיצוב המחודש ורמז על מקורותיה ועל משמעות קו העלילה האפשרי. עם זאת, מאוחר יותר הוא ביקר בחריפות את החלטת הרשת לנטוש את מסכת הגוסטפייס המקורית במהלך הפקת סדרת הטלוויזיה. מאוחר יותר, נמסר כי היו דיונים ראשוניים על שילוב המסכה בשתי עונותיה הראשונות של הסדרה. עם זאת, התוכניות הראשוניות נדחקו הצידה לטובת מסכה חדשה, מסיבות יצירתיות. זמן מה לאחר ההודעה על אתחול הסדרה לקראת עונתה השלישית, "MTV" עשתה עסקה עם "Fun World", על מנת לרכוש את זכויות הרישוי של מסכת הגוסטפייס עבור הסדרה.
ב-12 באפריל 2015, הטריילר הראשון של הסדרה שודר במהלך פרסי הסרטים והטלוויזיה של MTV שהונחה על ידי בלה ת'ורן, ונחשף שהסדרה תעלה לשידור ב-30 ביוני 2015.
ב -9 בנובמבר 2015, הוכרז כי ג 'יל בלוטווגל וג'יימי פאליגה יעזבו את הפקת הסדרה בשל מחלוקות יצירתיות עם שאר הצוות, אף על פי שבלוטווגל נשארה על תקן ייעוץ לצוות ההפקה. מייקל גאנס וריצ'רד רגיסטר החליפו אותם. תאריך בכורת העונה השנייה שונה ל-30 במאי 2016. ב-14 באוקטובר 2016, "MTV" חידשה את הסדרה לעונה שלישית, והודיעה שהמפיקים שוב יוחלפו.
ב-26 באפריל 2017, "MTV" הודיעה שהסדרה תעבור אתחול מחודש עם צוות שחקנים חדש ועלילה חדשה, ושקווין לטיפה תפיק בפועל את הסדרה בעונתה השלישית של צעקה לצדם של ברט מתיוס, שאקים קומפייר ויאנלי ארטי שיפיקו את הסדרה עבור חברת ההפקות "Flavor Unit Entertainment". ב-19 ביולי 2017, "הוליווד ריפורטר" הודיעה כי הסדרה תהפוך לסדרת אנתולוגיה עם עונתה השלישית (בדומה ל"אימה אמריקאית"). מידע זה אושר על ידי נשיא MTV, כריס מקארתי.
ב-18 בספטמבר 2017, הוכרז שדמותו של גוסטפייס מסדרת הסרטים המקורית תופיע בעונה השלישית. ב-10 באוקטובר 2017, קיקי פאלמר אישרה בראיון שרוג'ר ל. ג'קסון, שדיבב את קולו של גוסטפייס בסדרת הסרטים, ישוב לעונה השלישית ויחליף את מייק ווהן, שדיבב את קולן של שתי הדמויות שנטלו את זהותו של הרוצח מלייקווד בשתי עונותיה הראשונות.
ב-28 במרץ 2018, נודע כי הארווי ויינסטיין פוטר מעבודתו כמפיק בפועל בעונה השלישית. בנוסף, הסדרה לא תכלול בהפקתה את "The Weinstein Company" או את הלוגו שלה מהעונה השלישית ואילך, אף על פי שהחברה הייתה בעבר מעורבת בהפצת הסדרה.
החל מהעונה השלישית ואילך, הסדרה לא תשודר יותר ברשת "MTV". ב-24 ביוני 2019, אושר שהעונה השלישית תשודר במשך שלושה לילות רצופים ברשת "VH1", החל מ-8 ביולי 2019.
הפקה > ליהוק

ב-5 באוגוסט 2014 הוכרזו צוות השחקנים הראשי והמשני. עם זאת, השחקנית איימי פורסיית' עזבה את ההפקה והוחלפה הוחלף על ידי בקס טיילור-קלאוס. ב-22 בפברואר 2015, התברר שג'ואל גרץ', שלוהק לדמותו של קלארק הדסון, עזב את הסדרה כאשר המפיקים תכננו קו עלילה שונה עבור דמותו ממה שתוכנן לה במקור; והוא הוחלף על ידי ג'ייסון ויילס. ב-11 בדצמבר 2014, נחשף שהשחקנית בלה ת'ורן תהיה חלק מצוות השחקנים. ת'ורן אישרה זאת במהלך ראיון בו היא אמרה: "כן זה נכון, אני אשחזר מחדש את הסצנה המפורסמת של דרו ברימור בסדרה המקורית". ב-22 באפריל 2015, השחקנית אמליה רוז בלייר, ששיחקה בעבר בסדרה "דם אמיתי", לוהקה לדמותה של פייפר שו, שנועדה להוות מעיין גרסה עכשווית המבוססת על דמותה של גייל ות'רס מסדרת הסרטים המקורית.
ב-18 ביוני 2015 ת'ורן אישרה שהוצע לה תפקיד ראשי בסדרה, אך היא דחתה את ההצעה לטובת תפקיד קטן יותר. ת'ורן הסבירה על החלטה זו ש"הייתה לי האפשרות לעשות את התפקיד הראשי, אבל חשבתי שאני צריכה לבחור את התפקיד הזה כי הרגשתי שזה יותר אייקוני, חשבתי שזה רק קצת יותר וגם מפני שאף פעם לא נהרגתי על המסך לפני כן. לא נהרגתי בשום דבר ששיחקתי בו, תמיד הייתי הדמות שחיה בסוף אז זאת הייתה הפעם הראשונה שאני מתה על המסך וזה היה די מגניב. לא הייתי אומרת שהדמות שלי לא בהכרח תופיע בכל הפרקים, אבל אתם עוד תראו!".
ב-17 ביולי 2017, אושר שטייגה וסי. ג'יי. וואלאס יככבו בעונה השלישית שתהווה אתחול לסדרה. ב-13 בספטמבר 2017, הוכרז שר. ג'יי. קיילר, ג'סיקה סולה, קיקי פאלמר, ג'ורג'יה וייהאם וג'וליאן יאו ג'ולייו הצטרפו לגבס הראשי של העונה השלישית. ב-25 בספטמבר 2017, הוכרז שטיילר פוזי לוהק לתפקיד ראשי בעונה השלישית. ב-16 באוגוסט 2018 הוכרז שמרי ג'יי בלייג' לוהקה לדמותה של אמו של דון, שרי אליוט. ב-12 באוקטובר 2018 הוכרז שטוני טוד יופיע במהלך העונה השלישית. ב-24 ביוני 2019 אושר שפריס ג'קסון תופיע במהלך העונה השלישית.
הפקה > צילומים

במשך שתי עונותיה הראשונות, הסדרה צולמה בבאטון רוז', לואיזיאנה. צילומי העונה הראשונה התקיימו מאפריל עד יולי 2015, וצילומי העונה השנייה החלו ב-16 בפברואר 2016. צילומי העונה השלישית החלו ב-18 בספטמבר 2017, והסתיימו ב-11 בנובמבר 2017 באטלנטה, ג'ורג'יה.
הפקה > מוזיקה

שני אלבומי פסקול רשמיים של הסדרה הופצו על ידי MTV. פסקול העונה הראשונה הופץ ב-14 באוגוסט 2015 תחת הפצתם של "קולומביה רקורדס". פסקול העונה השנייה הופץ ב-29 יולי 2016 תחת הפצתם של "איילנד רקורדס".
| Scream: Music from Season One> מס' | Scream: Music from Season One> שם | Scream: Music from Season One> ביצוע | Scream: Music from Season One> משך | Scream: Music from Season One>  | Scream: Music from Season One>  | Scream: Music from Season One>  | Scream: Music from Season One>  | Scream: Music from Season One>  | Scream: Music from Season One>  |
| --- | --- | --- | --- | --- | --- | --- | --- | --- | --- |
| 1. | Mine  | פיבי ראיין | 3:46 |  |  |  |  |  |  |
| 2. | When I Rule the World  | ליז | 3:07 |  |  |  |  |  |  |
| 3. | You're the Best  | Wet | 2:57 |  |  |  |  |  |  |
| 4. | Monsters  | רולר | 3:12 |  |  |  |  |  |  |
| 5. | All the Things Lost  | MS MR | 3:14 |  |  |  |  |  |  |
| 6. | Set This Heart on Fire  | machineheart | 3:28 |  |  |  |  |  |  |
| 7. | Rescue My Heart  | ליז לונגלי | 3:18 |  |  |  |  |  |  |
| 8. | Star Spangled  | REMMI | 3:01 |  |  |  |  |  |  |
| 9. | Spectacular Rival  | ג'ורג' עזרא | 4:15 |  |  |  |  |  |  |
| 10. | There's a Ghost  | פלורי | 3:11 |  |  |  |  |  |  |
| Scream: Music from Season Two> מס' | Scream: Music from Season Two> שם | Scream: Music from Season Two> ביצוע | Scream: Music from Season Two> משך | Scream: Music from Season Two>  | Scream: Music from Season Two>  | Scream: Music from Season Two>  | Scream: Music from Season Two>  | Scream: Music from Season Two>  | Scream: Music from Season Two>  |
| --- | --- | --- | --- | --- | --- | --- | --- | --- | --- |
| 1. | River  | בישופ בריגס | 3:34 |  |  |  |  |  |  |
| 2. | I Took a Pill in Ibiza  | מייק פוזנר | 3:15 |  |  |  |  |  |  |
| 3. | Money  | פופי | 3:10 |  |  |  |  |  |  |
| 4. | One in a Million  | Midnight To Monaco | 5:50 |  |  |  |  |  |  |
| 5. | Hurts So Good  | אסריד אס | 3:28 |  |  |  |  |  |  |
| 6. | Breathe  | Seeb | 3:58 |  |  |  |  |  |  |
| 7. | Make Them Wheels Roll  | SAFIA | 4:05 |  |  |  |  |  |  |
| 8. | In the Arms of a Stranger  | מייק פוזנר | 3:26 |  |  |  |  |  |  |
| 9. | Figure You Out  | קיקי פאלמר | 3:25 |  |  |  |  |  |  |
הפקה > צעקה אחרי החשכה!

צעקה אחרי החשכה! היא תוכנית אירוח בהנחייתו של המארח ג'פרי סלף, שהציגה קטעי מאחורי הקלעים ונתנה במה לדיונים על פרקי הסדרה. הפרק הראשון שודר בעקבות בכורת העונה השנייה, בהשתתפותם של וילה פיצג'רלד, בקס טיילור-קלאוס, ג'ון קרנה, אמדאוס סרפיני, קרלסון יאנג וקיאנה לדה והוא נצפה על ידי 185 אלף צופים. הפרק השני שודר בעקבות פרקו השמיני של העונה, עם השתתפותם של פיצג'רלד, טיילור-קלאוס, קרנה, יאנג, לדה, סנטיאגו סגורה ושון גרנדילו והוא נצפה על ידי 201 אלף צופים. הפרק השלישי והאחרון שודרו לאחר פרק סיום העונה השנייה, עם השתתפותם של פיצג'רלד, טיילור קלאוס, קרנה, יאנג, וסרפיני, והוא נצפה על ידי 145,000 צופים בממוצע.
שידור

ב-1 באוקטובר 2015, עונתה הראשונה של הסדרה עלתה במלואה לשירות הזרמת המדיה נטפליקס והפכה לזמינה באופן בינלאומי באמצעותה, למעט בארצות הברית. ב-13 במאי 2016, עונתה הראשונה של הסדרה הפכה לזמינה בנטפליקס גם בארצות הברית. נטפליקס החלה לשדר את העונה השנייה ב-31 במאי 2016, עם עיכוב של יום אחד ביחס לשידור המקורי בארצות הברית. ב-30 בספטמבר 2016, עונתה השנייה של הסדרה הפכה לזמינה בנטפליקס גם בארצות הברית. לנטפליקס יש זכויות שידור ראשונות לסדרה באנגליה ובאירלנד, שם היא משדרת את הסדרה יום לאחר השידור הראשוני שלה בארצות הברית. ב-17 ביולי 2018, "הוליווד ריפורטר" אישרה כי בעיצומן של רכישת נכסי "Weinstein Company" על ידי "Lantern Capital", עסקת שידור הסדרה בין "Weinstein Company" לבין נטפליקס הופסקה. כתוצאה מכך, הונח שנטפליקס לא תשדר את עונתה השלישית בפלטפורמות שלה. ב-16 באוקטובר 2018, נודע ש-"Lantern Entertainment" ונטפליקס יישבו את הסכסוך החוזי ביניהן עם תנאים שונים בעסקה שלא נחשפו לציבור.
קבלה > ביקורות

עונתה הראשונה של הסדרה קיבלה ביקורות מעורבות. באתר הביקורות "Rotten Tomatoes", העונה הראשונה קיבלה אחוז חיוביות של 48%, על בסיס 31 ביקורות, עם דירוג ממוצע של 5.4/10. הקונצנזוס הביקורתי של האתר אמר: "בהיעדר דמויות או תרחישים משכנעים באמת, צעקה נוצרה כדי למסחר בכבדות את הנוסטלגיה של קודמיו על המסך בזיכיון". באתר "Metacritic", העונה הראשונה קיבלה את הציוו 57 מתוך 100, על בסיס על 21 ביקורות, מה שמרמז על "ביקורות מעורבות או ממוצעות".
בסקירה חיובית, דייוויד הינקלי מ"ניו יורק דיילי ניוז" העניק לפיילוט ארבעה מתוך חמישה כוכבים, ואמר:" למרבה השמחה, צעקה שומרת על חוש הומור, מחוזקת בדיאלוג פופ-תרבותי חד ומודע לעצמו". בריאן לורי מ"וראייטי" שיבח את היכולת של הסדרה לשמור על מתח "בלי הרבה התרחשות ממשית במהלך שארית הפרק", וציין את השימוש במוזיקה, אך הביע ספקנות בשאלה האם הסדרה יכולה לשמור על המקוריות שלה. אדם ג'ובט מ-"Popwrapped" נתן ביקורת חיובית לסדרה וכינה אותה, "דוגמה מעולה לסדרת אימה מהפכנית". לעומת זאת, דייוויד ויגנד מ"סן פרנסיסקו כרוניקל" ביקר בחריפות את הסדרה והעניק לה כוכב אחד מתוך ארבעה, זאת כשהוא ביקר את ביצועי המשחק כ"רומנטיים, רובוטיים ולא מעניינים", כמו גם את חוסר הגיוון שלה לכאורה. בסקירה מעורבת, מארק פריגרד מ"בוסטון הראלד" נתן לסדרה את הציון C+, ואמר: "יש כאן כמה הפחדות, אך בעוד סרטי צעקה שמרו על הקהל במתח, סדרת הטלוויזיה מסתכנת בלהרדים את הצופים."
העונה השנייה קיבלה ביקורות חיוביות יותר, עם אחוז חיוביות של 86% באתר "Rotten Tomatoes" על בסיס על 7 ביקורות.
קבלה > מדרוג

| עונה | משבצת שידור | מספר פרקים | תאריך שידור מקורי> הפרק הראשון | תאריך שידור מקורי> צופים (במיליונים) | תאריך שידור מקורי> הפרק האחרון | תאריך שידור מקורי> צופים (במיליונים) | עונת שידורים | ממוצע הצופים (במיליונים) |
| --- | --- | --- | --- | --- | --- | --- | --- | --- |
| עונה 1 | יום שלישי, שעה 22:00 | 10 | 30 ביוני 2015 | 1.03 | 1 בספטמבר 2015 | 0.76 | 2014-15 | 0.75 |
| עונה 2 | יום שני, שעה 23:00 (פרקים 1-4) | 14 | 30 במאי 2016 | 0.40 | 18 באוקטובר 2016 | 0.34 | 2015-16 | 0.38 |
| עונה 2 | יום שלישי, שעה 22:00 (פרקים 5-14) | 14 | 30 במאי 2016 | 0.40 | 18 באוקטובר 2016 | 0.34 | 2015-16 | 0.38 |
| עונה 3 | ימי שני-רביעי, בין השעות 21:00-22:00‏ | 6 | 8 ביולי 2019 | יפורסם בהמשך | 10 ביולי 2019 | יפורסם בהמשך | 2019-20 | יפורסם בהמשך |

↑  העונה השלישית שודרה למשך שלושה לילות רצופים.
פרסים ומועמדויות

| שנה | פרס | קטגוריה | זוכים | תוצאה | הערות |
| --- | --- | --- | --- | --- | --- |
| 2015 | פרס בחירת הנוער | הסדרה של הקיץ | "צעקה" | מועמדות |  |
| 2015 | פרס בחירת הנוער | הכוכבת של הקיץ | וילה פיצג'רלד | מועמדות |  |
| 2015 | פרס בחירת הנוער | גנב/ת הסצנה | בלה ת'ורן | מועמדות |  |
| 2016 | פרס ליאו | השחקנית המשנית הטובה ביותר בסדרת דרמה | קרלסון יאנג | מועמדות |  |
| 2016 | פרס הפאנדום של MTV | הפאנדום החדש הטוב ביותר השנה | "צעקה" | מועמדות |  |
סדרת רשת > צעקה: אם אני מת

צעקה: אם אני מת היא סדרה אינטרנטית ששודרה בין העונה ראשונה לשנייה וסיפרה על ששת ניצולי לייקווד באמצעות קטעי וידאו בהם השורדים חושפים את מחשבותיהם ומילותיהם האחרונות על אירועי העונה הראשונה, לפני שאחד מהם יירצח על ידי הרוצח מלייקווד החדש, מה שמוביל לאירועי העונה השנייה.
ניגון חופה

ערך זה עוסק בניגון מושר בחתונה יהודית. אם התכוונתם למשמעות אחרת, ראו .
ניגון חופה הוא ניגון המושר בזמן הובלת החתן והכלה לחופה וכשהכלה מסתובבת סביב החתן מתחת לחופה (לפי מנהג אשכנז). שירת הניגון מהווה את תחילת טקס החופה, ובמגזרים מסוימים, את תחילת טקס החתונה.
בנוסף, ישנם מספר פיוטים המושרים בחופה, בהתאם למנהגי העדות.
יהדות אשכנז

הניגון הנפוץ בציבור האשכנזי הוא חלק מלחן של ר' עזריאל מנדלבוים, ממלחיני חסידות באבוב, על הפיוט לחופה "מי בן שיח שושן חוחים". לחן זה, בעל אופי פשוט ועממי אך בעל מוטיבים מרגשים. הוא כתוב במקור בסולם רומני אך כיום מושר בסולם מז'ורי, ומורכב משלושה בתים המהווים המשך אחד לשני, הראשון בנוי על שלושת התווים הראשונים בסולם ומסתיים בטוניקה. השני, הבנוי באותה מתכונת של הבית הראשון אך בתווים גבוהים יותר מסתיים במדיאנטה ה"דורש המשך", והבית השלישי הבנוי באותו מקצב, מסיים את הניגון וחוזר לטוניקה.[דרוש מקור]
הערה:הניגון מופיע כאן עם מספר קישוטים שמקובלים כיום.
השמעת צלילים אינה נתמכת בדפדפן שלך. אפשר להוריד את קובץ השמע.
והבית הנוסף כפי שמושר בחסידות באבוב וחצרות גליציה
השמעת צלילים אינה נתמכת בדפדפן שלך. אפשר להוריד את קובץ השמע.
ניגון חופה בולט נוסף הוא הניגון החב"די ארבע בבות שהלחין רבי שניאור זלמן מלאדי. ניגון זה נפוץ בשנים האחרונות גם מחוץ לחב"ד.
בחצרות חסידיות רבות יש ניגון מיוחד לחופה, בדרך כלל הניגון הכי חשוב בחסידות:
בחסידות ויז'ניץ ניגון קה ריבון של החסידות
בחסידות קרלין ניגון קה אכסוף
בחסידות זוויהל "ניגון מעורר רחמים" של רבי יחיאל מיכל מזלוטשוב
בחסידות סלונים ניגונו של רבי יחיאל מיכל מזלוטשוב וניגון ("קה אכסוף") מרבי אברהם מקאליסק
בחצרות בית וורקא (אלכסנדר, אמשינוב, סטריקוב) ניגונו של רבי יצחק מוורקא ("צור משלו" בחסידות ויז'ניץ).
בחסידות ביאלה ניגון נענועים
בחסידות ברסלב ניגון ירידת הנשמות (המושר לעיתים קודם הקטע 'יחדשהו' בהכרזת ראש חודש), או ניגון 'יצוה צור חסדו'.
חלק מהניגונים התפשטו למגזרים אחרים, ומושרים במהלך החופה בנוסף לניגון העממי.
בקהילות הליטאיות לאחר שירת ניגון החופה מושר מארש בעל שני בתים.
יהדות אשכנז > פיוט מי אדיר - מי בן

ביהדות אשכנז יש פיוט אחד הנהוג לזמרו בחופה:
”מי אדיר על הכל, מי ברוך על הכל, 
מי גדול על הכל, מי דגול על הכל, 
הוא יברך את החתן ואת הכלה 
 מי בָן שיח שושן חוחים,
אהבת כלה משוש דודים,
הוא יברך את החתן ואת הכלה”.
מחבר הפיוט או צמד הפיוטים לא ידוע אך הפיוט מופיע כבר בסדר ברכת המזון מדפוס ונציה שנת תכ"ג (1663).
בדרך כלל נהוג לשיר את הפיוט בניגון החופה, אך ישנם גם לחנים מיוחדים לפיוט זה. אחד מהם הוא ניגון חסידי המיוחס לרבי ישכר בר מרדושיץ.
יהדות אשכנז > לאחר החופה

לאחר טקס החופה, בדרכם של החתן והכלה מהחופה לחדר ייחוד, מושרים בדרך כלל ניגוני שמחה על "עוד ישמע" (מתוך ברכת אשר ברא על בסיס פסוק מירמיהו). בחתונות אדמו"רים בדרך כלל שרים ניגון שמחה במילים "קול רינה וישועה באהלי צדיקים" מספר תהילים.
יהדות עדות המזרח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יהדות תימן

ביהדות תימן כשהחתן צועד למקום החופה נהוג לשיר את הפיוט "בוא לשלום חתן" עד שהחתן נעמד תחת החופה. לאחר שהחתן נעמד שרים את הפיוט "יא מחיג'ה סאלתך", פיוט בערבית של רבי שלום שבזי המתאר את הבאת רבקה ליצחק על ידי אליעזר עבד אברהם והכלה פוסעת גם היא עם אמה וחמותה אל החופה. לאחר קריאת הכתובה נהוג לשיר את הפיוט אהוב מהר המור.
הערות שוליים

↑  בחסידות באבוב ובחצרות חסידויות גאליציה, הניגון מושר בסולם רומני, כלומר עם פה דיאז במקום פה בֶּקַר, ובתוספת בית נוסף אחרי סיום הסבב הראשון, ובו שני קטעים, הראשון מביניהם מדיאנטה חלופית, העולה לצלילים גבוהים, חורג מהתבנית של שלש הבתים האחרים, וכולל שתי סינקופות אחת קצרה והשנייה ארוכה, וכן שינויי קצב, ולסיום חזרה על בית הסיום
↑  מופיע בדיסק "החתונה הגדולה" מאת מונה רוזנבלום.
אמריקן גרפיטי

| --- | --- |

כרזת הסרט
 בימוי:  ג'ורג' לוקאס 
 הופק בידי:  פרנסיס פורד קופולה
 תסריט:  ג'ורג' לוקאס
 עריכה:  ורנה פילדס מרסיה לוקאס
 שחקנים ראשיים:  האריסון פורד ריצ'רד דרייפוס רון הווארד
 מוזיקה:  ריצ'רד רוג'רס 
 צילום:  יאן דה'אלקוון
 מדינה:  ארצות הברית 
 חברת הפקה:  אולפני אוניברסל
 חברה מפיצה:  אולפני אוניברסל
 שיטת הפצה:  וידאו על פי דרישה 
 הקרנת בכורה:  11 באוגוסט 1973
 משך הקרנה:  108 דקות
 שפת הסרט:  אנגלית 
 סוגה:  סרט נעורים, קומדיה רומנטית, סיפור התבגרות, סרט דרמה 
 מקום התרחשות:  קליפורניה 
 תקופת התרחשות:  1962 
 תקציב:  $775,000
 הכנסות:  $118,000,000
 הכנסות באתר מוג'ו:   americangraffiti
 סרט הבא:  More American Graffiti 
 אתר רשמי
 דף הסרט ב־IMDb
 
אמריקן גרפיטי (באנגלית: American Graffiti) הוא סרט קולנוע בבימויו של ג'ורג' לוקאס שיצא למסכים בשנת 1973. את הסרט הפיק פרנסיס פורד קופולה ומככבים בו האריסון פורד, ריצ'רד דרייפוס, רון הווארד, פול לה מאט, צ'ארלס מרטין סמית, סינדי ויליאמס, קנדי קלארק ומקנזי פיליפס.
זהו סרטו השני של ג'ורג' לוקאס והוא היה מועמד לחמישה פרסי אוסקר (כולל פרס הסרט הטוב ביותר, לתסריט ופרס הבמאי), וזכה בשני פרסי גלובוס הזהב.
הסרט מתאר את התבגרותם של ארבעה נערים בלילה האחרון של הקיץ, לפני כניסתם לקולג'.
הסרט מציג מבט נוסטלגי על שנות השישים המוקדמות, בשילוב פסקול שכלל את שירי הפופ והרוקנ'רול של התקופה והוא כולו שיר הלל לתרבות הנוער של שנות ה-60 באמריקה. השימוש בלהיטי התקופה ככלי סיפורי מרכזי היה לחידוש גדול.
לא במקרה מתרחש הסרט בשנת 1962, רגע לפני רצח קנדי ולפני מלחמת וייטנאם. מדובר בשנים תמימות יותר ובגעגועים לתקופה שהייתה ולא תחזור. בשנה בה הופק הסרט כבר היה נראה ראשית תחילת העשור הקודם כעשור שטוף אופטימיות ותמימות.
בסרט זה לוקאס דורש מגיבוריו לקבל החלטות, לקחת אחריות להתבגר בן לילה ולפעול. וכך גם הוא דורש שתעשה אומה שלמה.
הסרט הופק בתקציב של 775,000 $ והיה לאחד הסרטים הרווחיים בכל הזמנים.
בעקבות הצלחת הסרט וגל הנוסטלגיה ששטף את אמריקה, החליטה רשת ABC להפיק את קומדיית המצבים "ימים מאושרים" שהתבססה על הסרט.
תקציר העלילה

עלילת הסרט מגוללת יום בחייהם של ארבעה חברים בוגרי תיכון בקליפורניה בליל קיץ של שנת 1962, בלילה האחרון לפני תחילת הקולג'. יחד הם נוסעים לאורך רצועת החוף של קליפורניה במשך הלילה ועוברים רצף של הרפתקאות כושלות ומשונות ועם עלות השחר עליהם לקבל החלטות בנוגע לחייהם.
קורט הנדרסון, סטיב בולנדר, ג'ון מילנר, וטרי "קרפד" פילדס, נפגשים בחניון של הדרייב-אין המקומי. למרות קבלת מלגה של 2,000 דולר, קורט לא מצליח לקבל החלטה בנוגע ללימודים במכללה, בעוד שחברם מילנר מתכנן להישאר במודסטו. לורי, חברתו של סטיב, (שהיא גם אחותו הצעירה של קורט) חסרת ביטחון בנוגע לעזיבתו של סטיב והוא מצדו מציע שהם יראו אנשים אחרים בזמן שהוא רחוק על מנת "לחזק" את הקשר שלהם. קורט, סטיב ולורי הולכים יחד למסיבה, בעוד קרפד ומילנר מתחילים בסיבובים עם המכונית. לפתע קורט רואה בחורה בלונדינית יפה, במכונית פורד לבנה והיא מיד נעלמת במורד הרחוב. קורט נואש למצוא את הבחורה המסתורית. לאחר ויכוחים רבים, סטיב ולורי נפרדים. אל מילנר מצטרפת לנסיעה נערה בת 13 בשם קרול וטרי "הקרפד" פוגש נערה מרדנית במקצת בשם דבי. בהמשך, טרי וסטיב מגיעים ל"דרך לגן עדן" כדי לצפות במרוץ של מילנר נגד בוב פאלפה השחצן, כשלורי נוסעת לצדו.
בוב מאבד שליטה על מכוניתו לאחר פיצוץ הצמיג הקדמי, ורכבו מתהפך. סטיב רץ ללורי ומספר לה על החלטתו להישאר במודסטו למרות הכול.
למחרת בבוקר, קורט נפרד מהוריו ומחבריו בשדה התעופה. כשמטוס ממריא, קורט מביט מהחלון, ורואה את הפורד הלבנה השייכת לבלונדינית המסתורית.
לפני הקרדיטים בסוף, אנחנו מקבלים מידע אודות גורלם של הגיבורים – ג'ון נדרס על ידי נהג שיכור בדצמבר 1964, טרי נעדר במלחמת וייטנאם, סטיב הוא סוכן ביטוח ממודסטו שבקליפורניה, וקורט הוא סופר המתגורר בקנדה.
צוות השחקנים הראשי

ריצ'רד דרייפוס – קורט אנדרסון
רון הווארד – סטיב בולנדר
פול לה מאט – ג'ון מילנר
צ'ארלס מרטין סמית – טרי פילדס
סינדי ויליאמס – לורי אנדרסון
קנדי קלארק – דבי דונהם
מקנזי פיליפס – קרול מוריסון
האריסון פורד – בוב פאלפה
בו הופקינס – ג'ו יאנג
וולפמן ג'ק – בתפקיד עצמו
קת'לין קווינלן – פג
מנואל פדילה ג'וניור – קרלוס
בו ג'נטרי – אנטס
ג'ים בוהן – השוטר הולשטיין
ג'אנה בלאן – בודהה
פיתוח והשראה

במהלך 1971 המפיק והבמאי פרנסיס פורד קופולה, הציע לתסריטאי-במאי ג'ורג' לוקאס, לכתוב תסריט לסרט שיתאים לקהל הרחב. קופולה רצה סרט שיהיה מיינסטרים ובעל פוטנציאל מסחרי. לוקאס אימץ את הרעיון והחל בכתיבה, תוך כדי שהוא לוקח השראה מתקופת נעוריו בקליפורניה של שנות ה-60. תוך כדי פיתוח הסיפור בראשו, כלל לוקאס את ההערצה הגדולה שלו לשדרן הרדיו וולפמן ג'ק (Wolfman Jack). עוד בימי נעוריו, בזמן שלמד בבית הספר לאומנויות הקולנוע, שקל לוקאס לעשות סרט תיעודי על וולפמן. דמותו של טרי "קרפד" פילדס מייצגת את שנותיו של לוקאס כתלמיד כיתה י', חנון וחסר מזל בכל הנוגע לבנות. בנוסף לטרי, מייצגות כל אחת מהדמויות בסרט תקופות שונות של לוקאס המתבגר.
עוד מקור השראה ל"אמריקן גרפיטי", היה הסרט "הבטלנים" (באיטלקית: I Vitelloni) בבימויו של פדריקו פליני, שיצא למסכים ב-1953.